《王推官载酒来会於逍遥堂》
宋代·陈元晋

路入烟萝杳霭中，良宵一笑美人同。
壶觞尽揽平湖月，弦管时飘虽岸风。
三宿未忘境地胜，一灯相对坐诗穷。
姓名要共青山久，看取当年玉局翁。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。